section_heading: Inačice
paragraph_text: G26C (C – compact) je produkt daljnjeg razvoja G36K. Ima još kraću cijev i kraći skrivač plamena od G36K. Skraćena dužina cijevi (288mm) primorala je dizajnere da pomaknu plinsku komoru bliže ustima cijevi i da skrate plinski klip. Ručna obloga i usadnik su također skraćeni, a drška za nošenje s (s integriranim ciljnicima) je zamijenjena integriranom Picatinny šinom MIL-STD-1913 (NATO STANAG 2324). Umjesto dualnog optičkog ciljnika koji se nalazi na G36 i G36K, G36C ima mehanički ciljnik. Skraćena ručna obloga ima šest spojnih točaka, od kojih se na jednu može spojiti prednji vertikalni rukohvat.